Document ID: 31996R2134

ΚΑΝΟΝΙΣΜΟΣ (ΕΚ) αριθ. 2134/96 ΤΗΣ ΕΠΙΤΡΟΠΗΣ της 6ης Νοεμβρίου 1996 για τροποποίηση του κανονισμού (ΕΚ) αριθ. 3582/93 περί λεπτομερών κανόνων εφαρμογής του κανονισμού (ΕΟΚ) αριθ. 2073/92 του Συμβουλίου για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2073/92 του Συμβουλίου, της 30ής Ιουνίου 1992, για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων (1), και ιδίως το άρθρο 4,
Εκτιμώντας:
ότι το άρθρο 6 παράγραφος 2 του κανονισμού (ΕΚ) αριθ. 3582/93 της Επιτροπής (2) προβλέπει ότι οι αρμόδιοι οργανισμοί συνάπτουν με τους ενδιαφερόμενους τις συμβάσεις τις σχετικές με τα μέτρα που έχουν επιλεγεί εντός προθεσμίας ενός μηνός από την κοινοποίηση της απόφασης στο κράτος μέλος 7 ότι η προθεσμία αυτή έληξε στις 2 Ιουνίου 1996 για την περίοδο εμπορίας 1995/96 7 ότι, λόγω των απεργιών στις δημόσιες υπηρεσίες στην Ελλάδα δεν κατέστη δυνατή η εμπρόθεσμη σύναψη των συμβάσεων αυτών εντός της προθεσμίας για την περίοδο εμπορίας 1995/96 7
ότι, κατά συνέπεια, στην περίπτωση της Ελλάδας η ημερομηνία λήξης για τη σύναψη των συμβάσεων θα πρέπει να καθορισθεί στις 31 Δεκεμβρίου 1996 για την περίοδο εμπορίας 1995/96 7 ότι η καθυστέρηση στη σύναψη των συμβάσεων δεν θα καταστήσει απαραίτητη την παράταση της περιόδου θέσης σε εφαρμογή των μέτρων πέραν της ημερομηνίας που θα εφαρμόζετο σε διαφορετική περίπτωση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μετά το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 3582/93 παρεμβάλλεται το ακόλουθο νέο εδάφιο:
«Ωστόσο, για την περίοδο εμπορίας 1995/96 στην περίπτωση της Ελλάδας, οι συμβάσεις για τα μέτρα που έχουν επιλεγεί θα συναφθούν με τους ενδιαφερόμενους πριν από τις 31 Δεκεμβρίου 1996.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Νοεμβρίου 1996.

Labels: 3
18
15
17